Sašķidrinātā etilēna pārvadātājs

Sašķidrinātā etilēna pārvadātājs ir gāzes tankkuģa veids, kurš paredzēts etilēna pārvadāšanai pa jūru.Ethylene carriers — second to none Riviera, 2008. gada 20. septembris. Skatīts: 2025. gada 29. maijā Vairums sašķidrinātā etilēna (angļu: Liquefied ethylene gas, LEG) pārvadātāju tiek uzskatīti par maziem salīdzinot ar citiem gāzes tankkuģiem (parasti 2 000 līdz 15 000 m3). Tomēr pastāv arī lielāki, hibrīdo kravu LEG kuģi, kuri spēj pārvadāt arī sašķidrināto dabasgāzi (angļu: Liquefied natural gas, LNG) un/vai sašķidrināto naftas gāzi (angļu: Liquefied petroleum gas, LPG).

 Vēsture 
Pirmos LEG pārvadātājus uzbūvēja 1960. gados. Starp tiem bija 1964. gada kuģis Pythagore Francijā un 1965. gada Ethylene Maru No 1 Japānā.

 Gāzes pārvadāšana 
LEG pārvadātājus būvē ar kravas ierobežošanas sistēmām, kurās var pārvadāt etilēnu tā vārīšanās temperatūrā -104 °C. Etilēnu pa jūru pārvadā rūpnieciskiem mērķiem, jo tā ir viena no svarīgākajām izejvielām naftas ķīmiskajā rūpniecībā. Zemajām temperatūrām nepieciešami kravu pilnībā atdzesējoši kuģi, kuros krava tiek pārvadāta atmosfēras spiedienā, vai arī kravu daļēji zem spiediena pārvadājoši/pilnībā atdzesējoši (semi-ref) kuģi, kuros kravu pārvadā zem spiediena esošos tankos. Daļēji atdzesējošajos LEG pārvadātājos, lai varētu pārvadāt etilēnu -104 °C temperatūrā, izmanto īpašus leģētos tēraudus.Wärtsilä Encyclopedia of Marine Technology Skatīts: 2025. gada 4. jūnijā Tankus uztur labā kārtībā un tīrus, jo kravas tīrība pārvadāšanas laikā ir būtiska. Kravas operācijas šajos kuģus veic ar uzsvaru uz kravas tīrības saglabāšanu bez jebkādiem piemaisījumiem un tās pārkraušanas nodrošināšanu atmosfēras spiedienā.

 Konstrukcija un aprīkojums 
Starptautiskajos pārvadājumos iesaistīto LEG pārvadātāju konstrukciju un aprīkojumu reglamentē Starptautiskās Jūras organizācijas Starptautiskais kodekss par kuģu konstrukciju un aprīkojumu, kuri pārvadā sašķidrinātas gāzes kā lejamkravas. LEG kuģi ir apgādāti ar etilēna atkārtotas sašķidrināšanas iekārtām.Two LEG Carriers built by Sinopacific with Wärtsilä solutions onboard are named Wärtsilä, 2018. gada 28. marts. Skatīts: 2025. gada 6. jūnijā Daži kuģi spēj pārvadāt arī etānu, sašķidrināto naftas gāzi (Liquefied petroleum gas (LPG)) un citas naftas ķīmijas kravas. Dažreiz, lai uz LEG pārvadātājiem no gāzu maisījuma atdalītu dažas gāzes, izmanto spiediena maiņas absorbcijas (pressure swing absorption (PSA)) iekārtas.ECO STAR 36K Liquefied Ethylene Gas Carrier Ship Technology. Skatīts: 2025. gada 6. jūnijā Uz lielākās daļas šo kuģu ir uzstādīti vairāki kompresori.

Daži no jaunuzbūvētajiem LEG pārvadātājiem, lai samazinātu oglekļa dioksīda emisijas, var tikt darbināti ar divu veidu degvielu. Bez flotes dīzeļdegvielas (marine gas oil (MGO)) tiek izmantota arī sašķidrinātā dabasgāze (Liquefied natural gas (LNG)).Bahtić F. Hartmann welcomes new LNG-powered LEG carrier (Gallery) Offshore Energy, 2024. gada 22. jūlijs. Skatīts: 2025. gada 6. jūnijāHartmann takes delivery of third ethylene carrier in series Baird Maritime, 2024. gada 23. septembris. Skatīts: 2025. gada 6. jūnijā

 Atsauces 

Kategorija:Kuģu tipi